
ประกาศองค์การบริหารส่วนตำบลกะหรอ
เรื่อง      ให้เจ้าของที่ดินยื่นแบบแสดงรายการที่ดินเพื่อเสียภาษีบำรุงท้องที่
ประจำปี พ.ศ.๒๕๕๗ ถึงปี พ.ศ.๒๕๖๐ ต่อเจ้าพนักงานประเมิน
-------------------------------------------

		โดยที่พระราชบัญญัติภาษีบำรุงท้องที่ พ.ศ.๒๕๐๘ มาตรา ๒๔ , ๒๙ และมาตรา ๓๐ กำหนดให้เจ้าของที่ดิน ผู้มีหน้าที่ต้องเสียภาษีบำรุงท้องที่ยื่นแบบแสดงรายการที่ดินเป็นรายแปลงต่อเจ้าพนักงานประเมิน
	
ฉะนั้น จึงประกาศให้เจ้าของที่ดิน ซึ่งที่ดินตั้งอยู่ที่ หมู่ที่ ๑ ถึง หมู่ที่ ๙ ตำบลกะหรอ อำเภอนบพิตำ จังหวัดนครศรีธรรมราช ยื่น ภ.บ.ท.๕ แบบแสดงรายการที่ดินเพื่อเสียภาษีบำรุงท้องที่ ประจำปี พ.ศ.๒๕๕๗ ถึงปี พ.ศ.๒๕๖๐ ต่อเจ้าพนักงานประเมิน ณ ที่ทำการองค์การบริหารส่วนตำบลกะหรอ อำเภอนบพิตำ จังหวัดนครศรีธรรมราช นับตั้งแต่วันที่ ๑ ตุลาคม พ.ศ.๒๕๕๖ ถึงวันที่ ๓๑ มกราคม พ.ศ.๒๕๕๗ ในวันเวลาราชการ

ถ้าไม่ยื่นแบบแสดงรายการที่ดินภายในกำหนดหรือยื่นแบบแสดงรายการที่ดินโดยไม่ถูกต้อง ทำให้จำนวนเงิน ที่จะต้องเสียภาษีบำรุงท้องที่ลดน้อยลง จะต้องเสียเงินเพิ่มตามมาตรา ๔๕ (๑) และ (๒)  แห่งพระราชบัญญัติภาษีบำรุงท้องที่ พ.ศ.๒๕๐๘

		 
		      ประกาศ  ณ  วันที่        เดือน  กันยายน  พ.ศ.  ๒๕๕๖

						ลงชื่อ
					 (นายมนัสพงค์  สุทธิเดช)
           นายกองค์การบริหารส่วนตำบลกะหรอ

